ಭವಿಷ್ಯದ ರೋಗಿಗಳ ಚಿಕಿತ್ಸೆಗೆ ಭಾರತ ಜಾಗತಿಕ ಆಸ್ಪತ್ರೆಗಳ ಹಬ್ ಆಗಲಿದೆ :ಪಿಯೂಷ್ ಗೋಯಲ್ ನವದೆಹಲಿ : ಭವಿಷ್ಯದ ರೋಗಿಗಳ ಚಿಕಿತ್ಸೆಗೆ ಭಾರತವು ಜಾಗತಿಕ ಆಸ್ಪತ್ರೆಗಳ ಹಬ್ ಆಗಲಿದೆ ಎಂದು ಕೇಂದ್ರ ವಾಣಿಜ್ಯ ಮತ್ತು ಕೈಗಾರಿಕಾ ಸಚಿವ ಪಿಯೂಷ್ ಗೋಯಲ್ ಭವಿಷ್ಯ ನುಡಿದರು. ಸಿಐಐನ 12ನೇ ಮೆಡ್ಟೆಕ್ ಜಾಗತಿಕ ಶೃಂಗಸಭೆಯ ಉದ್ಘಾಟನಾ ಸಮಾರಂಭದಲ್ಲಿ ಮಾತನಾಡಿದ ಅವರು, ನಾವು ವಿಶ್ವದ ವೈದ್ಯಶಾಲೆ ಆಗುತ್ತೇವೆ. ಮುಂಬರುವ ದಿನಗಳಲ್ಲಿ ಪ್ರಪಂಚದಲ್ಲಿ ದೊರಕುವ ಸೌಲಭ್ಯಗಳು ಮತ್ತು ಉತ್ತಮ ಗುಣಮಟ್ಟದ ವೈದ್ಯಕೀಯ ಸೌಲಭ್ಯಗಳು ದೇಶದಲ್ಲಿ ಸಿಗಲು ಸಾಧ್ಯವಾಗುತ್ತದೆ. ಗುಣಮಟ್ಟದ ಚಿಕಿತ್ಸೆಗಳನ್ನು ಭಾರತವು ವಿಶ್ವದ ಇತರ ಭಾಗಗಳಿಗೆ ಒದಗಿಸಲಿದೆ ಎಂದರು. ತಂತ್ರಜ್ಞಾನವನ್ನು ದೇಶಕ್ಕೆ ತರುವಲ್ಲಿ ವೈದ್ಯಕೀಯ ಸಾಧನಗಳ ಉದ್ಯಮವು ಮುಂಚೂಣಿಯಲ್ಲಿದೆ. ಅಂತಾರಾಷ್ಟ್ರೀಯ ಮಟ್ಟದಲ್ಲಿ ಆಸ್ಪತ್ರೆಗಳು ಜಾಗತಿಕವಾಗಿ ತೊಡಗಿಸಿಕೊಳ್ಳುತ್ತಿದೆ. ದೇಶ ಮತ್ತು ಜಗತ್ತಿಗೆ ಸಮರ್ಪಕ ಔಷಧಿಗಳನ್ನು ಪೂರೈಕೆ ಮಾಡಲು ಭಾರತದ ಔಷಧ ಉದ್ಯಮ ಸತತ ಪ್ರಯತ್ನ ಮಾಡುತ್ತಿದೆ ಎಂದರು. ಇನ್ನು ಕೊರೊನಾ ಸಾಂಕ್ರಾಮಿಕದ ವಿರುದ್ಧ ಹೋರಾಡಲು ದೇಶೀ ವೈದ್ಯಕೀಯ ಸಾಧನ, ಉತ್ಪನ್ನಗಳು ಸಹಕಾರಿಯಾಗಿದೆ. ದೇಶದ ವೈದ್ಯರು, ಅರೆವೈದ್ಯರು, ಇತರ ವಾರಿಯರ್ಗಳು ಸಾರ್ವಜನಿಕರ ಸುರಕ್ಷತೆ ಮತ್ತು ಯೋಗಕ್ಷೇಮವನ್ನು ನೋಡಿಕೊಳ್ಳುವಲ್ಲಿ ಉತ್ತಮ ಸೇವೆ ಸಲ್ಲಿಸಿದ್ದಾರೆ. ಈ ಸಾಧನೆ ರಾಷ್ಟ್ರವನ್ನು ಹೆಮ್ಮೆಪಡುವಂತೆ ಮಾಡಿದೆ ಎಂದರು